पाएं अपने शहर की ताज़ा ख़बरें और फ्री ई-पेपरडाउनलोड करें
संक्रमण बढ़ने और यात्री संख्या घटने की रफ्तार के चलते दस दिन में रेलवे को दूसरा रेल खंड देवास-रनायला जसमिया-मक्सी भी बंद करना पड़ा है। इस सेक्शन में चल रही चार स्पेशल एक्सप्रेस गाड़ियों को पहले ही निरस्त किया जा चुका है।
इसके बाद चल रही एकमात्र यात्री ट्रेन 02291/02292 इंदौर-जबलपुर-इंदौर स्पेशल एक्सप्रेस रविवार से देवास-उज्जैन-मक्सी होकर डायवर्ट कर दिया है। इसके साथ ही मालगाड़ियों का संचालन भी रोक दिया गया है। इससे पहले रेलवे ने 23 अप्रैल से रतलाम-फतेहाबाद-इंदौर सेक्शन में पैसेंजर और गुड्स ट्रेन का रेल यातायात रोका रखा है।
बंद होता जा रहा है रेलवे ट्रैफिक
दूसरी लहर का असर रेलवे पर भारी पड़ता जा रहा है। इस कारण रेलवे ट्रैफिक बंद होता जा रहा है। पिछले साल 25 अप्रैल को हुए देशव्यापी लॉकडाउन के बाद बंद हुई ट्रेनों में से रेलवे अब तक 75 प्रतिशत ही चालू कर पाया था। अब 15 दिन में फिर 48 ट्रेनें निरस्त करना पड़ी हैं।
दिल्ली-मुंबई राजधानी रूट, रतलाम-चित्तौड़गढ़, रतलाम-उज्जैन-भोपाल सहित अन्य सेक्शन में भी अब लगभग 62 नियमित और साप्ताहिक गाड़ियां ही चल रही हैं। इनमें से भी अधिकांश में यात्री संख्या 45 फीसदी से कम हो गई है। ऐसी गाड़ियों की सूची बनकर तैयार है। बताया जा रहा है कि आंकड़ा 25 से 30 फीसद तक आते ही रेलवे ट्रेनों को बंद कर देगा।
मंडल के रेल खंड में यात्री लोड
रतलाम-चित्तौड़गढ़ (अप-डाउन) 45 से 48 फीसद रतलाम-भोपाल (अप-डाउन) 50 फीसद के आसपास दिल्ली-मुंबई (अप) 40-42 फीसद से भी कम मुंबई-दिल्ली (डाउन) 35 से 40 फीसद इंदौर-देवास-उज्जैन-मक्सी 35 से 40 फीसद
शुक्रवार को सेक्शन की निरस्त की गईं गाड़ियां
देवास-रनायला जसमिया-मक्सी सेक्शन में एक ही ट्रेन इंदौर-जबलपुर चल रही थी। इसे भी रविवार से देवास-उज्जैन होकर डायवर्ट करके सेक्शन बंद कर दिया गया है। अन्य सेक्शन में भी यात्रियों की संख्या कम होती जा रही है।
जेके जयंत, पीआरओ
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva bho_Deva zho_Hant eng_Latn